Секторот за инспекциски надзор во областа на социјалната заштита и заштита на децата - Одделение за инспекциски надзор од дејноста на заштита на децата при Министерството за труд и социјална политика преку инспекторите за детска заштита Јорданка Николовска виш инспектор со службена легитимација број 0019, Слаѓана Дамјановска инспектор со службена легитимација број 0020, и Рамиз Јашари –инспектор, извршија редовен инспекциски надзор над субјектот на инспекциски надзор Јавната општинска установа за деца-Детска градинка ,,НАША ИДНИНА,,Прилеп, со седиште на Ул.Бидимаш бб, Прилеп, во присуство на Христина Трпческа вршител на должност директор, врз применувањето и спроведувањето на Законот за заштита на децата, како и на другите прописи и акти донесени врз негова основа, во делот на згрижување и воспитание на деца од предучилишна возраст, како и на евиденцијата, документацијата и извештаите за работа. Од редовниот инспекциски надзор со записник со бр. ИП1 16-28/2 од 11.02.2022 година, инспекторите ја утврдија фактичката состојба и врз основа на членовите 205 и 209 став (2) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21) го донесоа следното:

**Р Е Ш Е Н И Е**

Директорот на Јавната општинска установа за деца-Детска градинка ,,НАША ИДНИНА,,Прилеп се задолжува да ги отстрани недостатоците и неправилностите утврдени со записник број ИП1 16-28/2 од 11.02.2022 година:

1. По направен увид во менито за исхрана на децата на установата за деца констатирано е дека исхраната на децата по возраст, не е во согласност со член 100 став 3 од Законот за заштита на децата („Сл.весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21) и член 66 и 67 од Правилникот за стандардите и нормативите за вршење на дејноста на установите за деца („Сл.весник на Р.М.” бр.28/14, 136/14, 40/14, 71/15, 170/16 и 151/18), односно треба да се ревидира листата на јадења и да се усогласи со Нормативите за исхрана и стандардите за исхрана и оброци на децата во детска градинка согласно енергетската вредност на исхраната по возраст.

Во спротивно ќе се смета дека е сторен прекршок според член 228 став (1) алинеја седум од Законот за заштита на децата, за што е предвидена ,,глоба во износ од од 800 до 1.000 евра во денарска противвредност ќе се изрече за прекршок на установа за деца, на детска градинка/центар за ран детски развој, ако не ги остварува стандардите и нормативите за вршење на дејноста (член 100 став 3) и став (3) -глоба во износ од 300 до 400 евра во денарска противвредност ќе се изрече на раководното лице како организациона единица во состав на правни лица, високообразовна установа и на приватно училиште, агенцијата за давање услуги за чување и нега на деца и на раководител на објект на јавна установа за деца.

**Рок: 15 дена од приемот на решениет**

2.Сезадолжуваат вработените Христина Митрески-воспитувач (ангажирана со договор на дело од страна на општина Прилеп), С.Б.-воспитувач и С. С. –неговател (ангажирани со договор на за соработка преку Програмата за развој на UN ( UNDP и општина Прилеп), кои се вклучени во системот на згрижување и воспитание на децата, за кои е констатирано дека не поседуваат соодветна лиценца за работа да се стекнат со соодветни лиценци, бидејќи нивниот ангажман не е во согласност со член 178 став (1) од Законот за заштита на децата.

Во спротивно ќе се смета дека е сторен прекршок според член 229-а став (1) и (3) од Законот за заштита на децата, за кој е предвидена:

-1) Глоба во износ од 150 до 200 евра во денарска противвредност ќе му се изрече за прекршок на лице кое работи во установа за згрижување и воспитание на деца од предучилишна возраст детска градинка/центар за ран детски развој основани како организациона единица во состав на правни лица, високообразовна установа и на приватно училиште, лице ангажирано од агенција за давање услуги за чување и нега на деца од предучилишна возраст и на физичко лице кое самостојно врши одредени работи од дејноста згрижување и воспитание на деца како професионална дејност, доколку не поседува соодветна лиценца за работа (член 178 став (1)).

(2) Глоба во износ од 300 до 500 евра во денарска противвредност ќе му се изрече за прекршок на одговорното лице во установата за деца, детската градинка/центар за ран детски развој основани како организациона единица во состав на правни лица, високообразовна установа и на приватно училиште, физичко лице кое самостојно врши одредени работи од дејноста згрижување и воспитание на деца како професионална дејност и агенцијата за давање услуги за чување и нега на деца од

предучилишна возраст, доколку вработи или ангажира лице кое не поседува соодветна важечка лиценца за работа ( член 178 став (1)).

##### (3) Глоба во износ од 800 до 1.000 евра во денарска противвредност ќе му се изрече за прекршок на правното лице од став (2) на овој член, доколку вработи или ангажира лице кое не поседува соодветна важечка лиценца за работа (член 178 став (1))

**Рок: 45 дена од прием на Решението.**

3. Субјектот на инспекцискиот надзор е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки.

4.Жалбата изјавена против ова решение, не го одлага неговото извршување.

**О б р а з л о ж е н и е**

Инспектори за детска заштита од Секторот за инспекциски надзор во областа на социјалната заштита и заштита на децата - Одделение за инспекциски надзор од дејноста на заштита на децата при Министерството за труд и социјална политика, извршија редовен инспекциски надзор над субјектот на инспекциски надзор во Јавната општинска установа за деца-Детска градинка ,,НАША ИДНИНА“ Прилеп, а врз основа на записникот од редовниот инспекциски надзор со број ИП1 16-28/2 од 11.02.2022 година констатирано е:

Согласно Нормативите за исхрана и стандардите за исхрана и оброци на децата во детска градинка согласно енергетската вредност на исхраната по возраст, да се изготват нови листи на јадења на децата по возраст, бидејќи во мометот на надзорот отстапуваат од пропишаните нормативи.

Да се стекнат со соодветни лиценци за работа вработените Христина Митрески-воспитувач (ангажирана со договор на дело од страна на општина Прилеп), Сашка Белческа-воспитувач и Сузана Србиноска –неговател (ангажирани со договор на за соработка преку Програмата за развој на UN ( UNDP и општина Прилеп), согласно член 178 став 1 од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21).

Жалбата не го задржува извршувањето на решението .

Врз основа на изнесеното се одлучи како во диспозитивот на ова решение.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под број ИП1 16-28/3 од 11.02.2022 година.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Инспектори за детска заштита:

Јорданка Николовска- виш инспектор

Слаѓана Дамјановска- инспектор

Рамиз Јашари- инспектор